**Vejledning til censorer og udbydere i Dansk Sejlunion: Teoretiske Duelighedsprøver under COVID19– prøver med fysisk tilstedeværelse og online prøver**

Teoretiske duelighedsprøver vil under Covid19 epidemien tage en anden form, end vi kender dem. I forhold til retningslinjer for udendørs og indendørs idrætter og sundhedsmyndighedernes krav og anbefalinger, skal der ved teoretiske duelighedsprøver holdes en afstand på mindst 1 meter mellem de deltagende parter og der skal bæres mundbind.

Klubhuse mv. kan nu bruges til teoretiske duelighedsprøver, så længe alle retningslinjer for hygiejne og afstand overholdes. Ved teoriprøverne skal der være 2 meter mellem hver deltager, der skal bæres mundbind og forsamlingsforbuddet på 10 personer skal overholde. Det er udbyders ansvar at disse forhold kan overholdes.

For en god ordens skyld gør vi også opmærksom på, at retningslinjerne nedenfor ikke

tilsidesætter Sundhedsmyndighedernes og Rigspolitiets anvisninger, ligesom øvrig lovgivning

er gældende.

Vi har alle et fælles ansvar for, at spredningen af corona-smitte fortsat kan holdes under

kontrol, og vi alle kan dyrke sejlsport forsvarligt.

Oline prøver vil også kunne gennemføres. Følgende vejledning er derfor opdelt i 2: Prøver med fysisk tilstedeværelse og online prøver.

Denne vejledning gælder frem til anden information bliver givet på Dansk Sejlunions hjemmeside.

**Vejledning for teoretiske prøver med fysisk tilstedeværelse:**

**Før prøven:**

1. Udbyder og censor aftale eksamensdato og sted.
2. Prøven indberettes til Dansk Sejlunion – senest 14 dage før prøven. (Prøvedeltagerne skal informeres om, at der i disse tider kan gå lidt længere end normalt, før de modtager deres fysiske fritidssejlerbevis).
3. Udbyder laver en liste over prøvedeltagerne med de tidsintervaller prøvedeltagerne skal op i. Prøvedeltagerne bør kun opholde sig på prøveområdet, i det tildelte tidsinterval til selve prøven.

**Under prøven:**

1. Udbyder og censor mødes før prøven og sætter borde ol. klar så opsætningen – alle skal kunne sidde med næsen samme vej- overholder retningslinjerne i denne vejledning.
2. Censor og udbyder tager imod prøvedeltageren og afholder prøven.
3. Der må ikke gives hånd, krammes eller anden kropskontakt. Der bør hele tiden være minimum 1 meters afstand mellem alle tilstedeværende.
4. Alle skal bære mundbind.
5. Prøven afholdes på normal vis, både indendørs og evt. udendørs.
6. Der skal være sprit på bordene, og efter hver prøve skal alle spritte hænder og prøvedeltageren skal afspritte bordet og sædet, hvor han/hun har siddet. Er der brugt materiel som kuglepenne, tavle eller lignende skal dette også sprittes af.

**Efter prøven:**

1. Censor skriver resultaterne ind i indrapporteringsskemaet til Dansk Sejlunion. I noter skrives der ”prøve foretaget online” eller ”prøve foretaget udendørs”, hvis dette er tilfældet.
2. Censor sender resultaterne til Dansk Sejlunion og indbetaler kortgebyret.

NB: Der skal indtænkes ekstra tid end normalt til prøveafholdelsen.

Denne glædelige genåbning med mulighed for igen at kunne afholde prøver (selvom i en anden form end den vi kender) forudsætter, at:

* Alle hygiejneråd skal følges
* Personer i risikogrupperne eller med sygdomstegn deltager ikke
* Der bør holdes 1 meters afstand på alle tidspunkter
* Alle skal bære mundbind
* At alle overholder de tidskrav som sættes, så der ikke er flere personer tilstede end beskrevet i denne vejledning
* Eventuelle lokale begrænsninger fra fx kommune, havnemyndighed eller politi skal efterleves

**Vejledning for online prøver:**

**Før afholdelse af teoretisk duelighed over et online visuelt medium:**

1. Elev og censor træffer en aftale om tidspunkt for afholdelse af prøve – der skal afsættes 1 time i alt.
2. Censor forbereder den 30 minutters teoriprøve/stopprøve (eller godkender en af udbyder udarbejdet stopprøve).
3. Censor indberetter prøven til Dansk Sejlunion – Handler det om flere personer (også selvom prøverne er spredt over flere dage) oprettes det som én prøve. Er det et hold/gruppe som er indberettet, men som fik prøven udskudt pga. Coronakarantænen, skal prøven IKKE indberettes igen.
4. Eleven udarbejder en sejladsplanlægning og sender den på e-mail til censor, i så god tid at censor kan nå at gennemlæse den.
	1. Et billede af søkort skal vedhæftes, med indtegnede kursben, beholdende kurs (gradtal) samt distancer.
5. Eleven overfører censorgebyret til censor, f.eks. over mobile pay.

**Under prøven:**

1. Censor ringer til eleven på f.eks. Skype, Facetime, Teams eller lignende. Det skal være en online platform der gør det muligt at sende ”live Video” under hele prøven.
2. Censor tjekker ID på eleven ved at se pas eller kørekort pr. video.
3. Censor sender den 30 minutter teori/stop prøve til elevens e-mail.
4. Eleven udfylder stopprøven, foran webcam, så censor under hele prøven kan se, at eleven selv udfylder prøven. (har censor mulighed for at se flere prøvedeltagere ad gangen på skærmen, kan flere udfylde stopprøven på samme tid. Men KUN hvis censor kan se alle prøvedeltagerene under hele prøven.
5. Eleven sender den udfyldte prøve tilbage til censor (pr e-mail) og censor retter den – FØR det operative interview gennemføres.
6. Herefter gennemgås det operative interview over video, på samme måde som det ville havde foregået, hvis man sad ansigt til ansigt (med de ændringer i metode der må være nødvendige i denne online situation)
7. Det operative interview, votering og tilbagemelding på eksamen skal tage 30 minutter i alt. Dvs. hele prøven tager 1 time samlet. Prøvedeltageren får at vide om han/hun er bestået ved at der umiddelbart efter prøven (og efter at censor og udbyder har voteret) bliver ringet til han/hun af udbyder med resultatet. Dvs. for at censor og udbyder kan votere skal prøvedeltageren logge af.

**Efter prøven:**

1. Censor skriver resultaterne ind i indrapporteringsskemaet til Dansk Sejlunion. I noter skrives der ”prøve foretaget online”.
2. Censor sender resultaterne til Dansk Sejlunion og indbetaler kortgebyret.

NB: Da denne online model vil tage mere tid end normalt, vil en censor maks. kunne eksaminere 8 prøvedeltagere pr. dag.

Har I spørgsmål så kontakt:

Urd Kornø Rasmussen

Bredde- og uddannelseskonsulent i Dansk Sejlunion,

@: urd@sejlsport.dk

Tlf: 8820 7023